assonans - halvrim
Store norske leksikon,Språk og litteratur,Litteraturvitenskap,Metrikk
Assonans er det samme som halvrim. Assonans fungerer ofte som enderim (rim i slutten av verslinjer).
Det er to varianter av assonans: rim som har lik vokal, men forskjellig konsonantendelse, for eksempel mor-god (vokalisk assonans).  rim som har forskjellig vokal, men samme konsonantendelse, for eksempel frisk-rask. Dette kalles også konsonantisk assonans. Assonans er vanlig i folkediktningen, både i eldre tiders ballader (episke folkeviser) og i nyere viser, blant annet i rock- og poptekster. Eksempler Et eksempel fra en folkelig vise: «kjerringa med staven/høgt oppi Hakadalen», hvor staven rimer på dalen.Et eksempel fra pop-/rap-tekst: «annerledes, finner du’kke drømmene til en pjokk/ jeg pleide å prøve å lage midtskill ut av krøllene med voks», fra sangen «Påfugl» av duoen Karpe Diem.Et eksempel fra et dikt: «nonnene nynner de fromme bønner» fra diktet «Nocturne» av Sigbjørn Obstfelder). Her har «nonnene» og «nynner» forskjellig vokal, men samme konsonantendelser, det samme gjelder «nynner» og «bønner», mens «nonne(ne)» og «fromme» har lik vokal men forskjellige konsonantendelse.I norrøn diktning kalles halvrim skothending, til forskjell fra adalhending. Les mer i Store norske leksikon assonans – halvrim som enderim assonans – samklang assonere metrikk versemål